Държавен вестник, бр. 23, 2016 г., стр. 164

СТР.  164	
Д Ъ Р Ж А В Е Н  В Е С Т Н И К 	
БРОЙ  23
пускането на асансьора на пазара. Копие от ЕС 
декларацията за съответствие се предоставя на 
компетентните органи при поискване.
6. Лицето, което монтира асансьора, съхранява 
копие от сертификата за съответствие заедно с 
техническата документация на разположение 
на компетентните органи в продължение на 10 
години след пускането на асансьора на пазара.
7. Упълномощен представител
Задълженията на лицето, което монтира асан-
сьора, определени в т. 2.2 и 6, могат да бъдат 
изпълнявани от негов упълномощен представи-
тел, от негово име и на негова отговорност, при 
условие че са посочени в пълномощното.
Раздел V
Съответствие въз основа на пълно осигуряване 
на качеството с изследване на проекта за асан-
сьори (Модул H1)
1. Съответствие въз основа на пълно осигу-
ряване на качеството с изследване на проекта за 
асансьори е процедура за оценяване на съответ-
ствието, чрез която нотифициран орган оценява 
системата по качеството на лице, което монтира 
асансьора, и когато е целесъобразно, проекта на 
асансьорите, за да се гарантира, че асансьорите 
отговарят на приложимите съществени изисква-
ния, установени в приложение № 2.
2. Задължения на лицето, което монтира 
асансьора
Лицето, което монтира асансьора, разработва, 
въвежда и прилага одобрена система по качест-
вото по отношение на проектирането, произ-
водството, сглобяването, монтажа, контрола и 
изпитването на асансьорите, както е определено 
в т. 3, и подлежи на надзор, както е определено 
в т. 4. Пригодността на техническия проект на 
асансьорите се изследва в съответствие с т. 3.3.
3. Система по качеството
3.1. Лицето, което монтира асансьора, подава 
заявление за оценяване на своята система по 
качеството само до един нотифициран орган 
по свой избор.
Това заявление включва:
а) името и адреса на лицето, което монтира 
асансьора, а в случаите, когато заявлението е 
подадено от упълномощения представител, също 
така и неговото име и адрес;
б) цялата информация, свързана с асансьорите, 
чието монтиране се предвижда, по-специално 
информация, която позволява да бъде разбрана 
връзката между проекта и функционирането на 
асансьора;
в) документацията относно системата по 
качеството;
г) техническата документация, описана в 
раздел I, т. 3;
д) писмена декларация, че същото заявление 
не е било подавано до друг нотифициран орган.
3.2. Системата по качеството осигурява съот-
ветствие на асансьорите с приложимите същест-
вени изисквания, установени в приложение № 2. 
Всички елементи, изисквания и предписания, 
приети от лицето, което монтира асансьора, 
се документират редовно и систематично под 
формата на писмени политики, процедури и 
инструкции. Документацията на системата по 
качеството позволява еднозначно тълкуване на 
програмите по качеството, плановете, наръчни-
ците и записите.
Тя включва, по-специално, подходящо опи-
сание на:
а) организационната структура, отговорно-
стите и правомощията на ръководството по 
отношение на проекта и качеството на продукта;
б) техническите спецификации на проекта, 
включително стандарти, които ще бъдат при-
ложени, и когато съответните хармонизирани 
стандарти няма да бъдат приложени изцяло, 
средствата, включително други подходящи тех-
нически спецификации, които ще се използват за 
осигуряване на съответствието с приложимите 
съществени изисквания, установени в прило-
жение № 2;
в) средствата и методите за управление и про-
верка на проекта, процесите и систематичните 
мерки, които ще се прилагат при проектирането 
на асансьори;
г) изследванията и изпитванията, които ще 
се извършват при приемането на доставки на 
материали, компоненти и сглобени единици;
д) съответните средства и методи за сгло-
бяване, монтиране, контрола на качеството и 
осигуряване на качеството, както и процесите 
и систематичните мерки, които ще се прилагат;
е) изследванията и изпитванията, които ще 
се извършват преди (проверка на условията за 
монтиране: шахта, машинно помещение и др.), 
по време и след монтиране (включително най-
малко изпитванията, посочени в раздел VI, т. 3.3);
ж) записите по качеството, като доклади 
от проверки, данни от изпитвания, данни от 
калибриране, доклади за квалификацията на 
съответния персонал;
з) средствата за наблюдение за постигане на 
изискваното качество на проекта и продукта и 
за ефективното функциониране на системата 
по качеството.
3.3. Изследване на проекта
3.3.1. Когато проектът не съответства изцяло 
на хармонизираните стандарти, нотифицираният 
орган установява дали проектът е в съответствие 
със съществените изисквания, установени в при-
ложение № 2, и ако е в съответствие, издава на 
лицето, което монтира асансьора, сертификат за 
ЕС изследване на проекта, в който се посочва 
крайният срок на валидността на сертификата 
и данните, необходими за идентифициране на 
одобрения проект.
3.3.2. В случай че проектът не отговаря на 
приложимите съществени изисквания, устано-
вени в приложение № 2, нотифицираният орган 
отказва да издаде ЕС сертификат за изследване 
на проекта и информира лицето, което монтира 
асансьора, като подробно мотивира отказа си.
Нотифицираният орган следи за евентуални 
промени в общоприетото ниво на технически 
познания, които промени показват, че одобреният 
проект може вече да не отговаря на съществените 
изисквания, установени в приложение № 2, и 
преценява дали такива промени изискват по-
нататъшни проучвания. Ако това е така, ноти-
фицираният орган съответно информира лицето, 
което монтира асансьора, за това.